Εδουάρδος του Κεντ και του Στράθερν

Ο Εδουάρδος, Δούκας του Κεντ και του Στράθερν (Edward, Duke of Kent and Strathearn, 1767 - 1820) από τον Οίκο των Βέττιν-Αννοβέρου ήταν γιος του Γεωργίου Γ΄ του Ηνωμένου Βασιλείου και πατέρας της Βικτωρίας του Ηνωμένου Βασιλείου.http://www.regencyhistory.net/2012/10/prince-edward-duke-of-kent-1767-1820.htmlhttp://www.unofficialroyalty.com/prince-edward-duke-of-kent-and-strathearn/http://www.historyhome.co.uk/people/kent.htm

Βιογραφία
Ο Εδουάρδος Αύγουστος ήταν ο τέταρτος γιος του Γεωργίου Γ΄ του Ηνωμένου Βασιλείου και της Καρλόττας, κόρης του Καρόλου Λουδοβίκου Φρειδερίκου του Μεκλεμβούργου.

Γεννήθηκε στις 2 Νοεμβρίου 1767, τέταρτος στη γραμμή διαδοχής για το βρετανικό θρόνο. Βαπτίστηκε στις 30 Νοεμβρίου του ίδιου έτους με αναδόχους τον θείο του Κάρολο του Μέκλενμπουργκ-Στρέλιτς, τη θεία του Αυγούστα της Μ. Βρετανίας, τον σύζυγό της Κάρολο Γουλιέλμο Φερδινάνδο του Μπράουνσβαϊγκ-Βολφενμπύτελ και τη μεγάλη θεία του  Μαίρη πριγκίπισσα της Μ. Βρετανίας.http://www.englishmonarchs.co.uk/hanover_22.html

Ο Πρίγκιπας Εδουάρδος ονομάστηκε Δούκας του Κεντ και του Στράθερν και Κόμης του Δουβλίνου στις 23 Απριλίου 1799 και, λίγες εβδομάδες αργότερα, διορίστηκε ως στρατηγός και διοικητής βρετανικών στρατιωτικών δυνάμεων στη Βόρεια Αμερική. Στις 23 Μαρτίου 1802 διορίστηκε Κυβερνήτης του Γιβραλτάρ, θέση που διατήρησε μέχρι το θάνατό του. Τον Σεπτέμβριο του 1805 πήρε τον βαθμό του στρατάρχη.http://www.biographi.ca/en/bio/edward_augustus_5E.html

Ήταν το πρώτο μέλος της βασιλικής οικογένειας που έζησε στη Βόρεια Αμερική ένα σημαντικό μέρος της ζωής του (1791-1800) και, το 1794, ο πρώτος πρίγκιπας που εισήλθε στις Ηνωμένες Πολιτείες μετά την ανεξαρτησία τους.https://www.royalcollection.org.uk/collection/421041/edward-duke-of-kent-1767-1820 Στις 27 Ιουνίου 1792 ο Εδουάρδος χρησιμοποίησε για πρώτη φορά τον όρο "Καναδός", για να καταστείλει μια εξέγερση μεταξύ Γάλλων και Άγγλων στο Τσάρλσμπουργκ.http://www.ellisonfineart.com/portrait-miniatures/d/prince-edward-duke-of-kent-and-strathearn-1767-1820/168081

Απεβίωσε στις 23 Ιανουαρίου 1820 από πνευμονία στο Γούλμπρουκ Κότατζ του Σίντμουθ και ενταφιάστηκε στο Παρεκκλήσιο του Αγίου Γεωργίου. Έξι ημέρες μετά το θάνατό του, πέθανε ο πατέρας του Γεώργιος Γ΄.

Οικογένεια
Νυμφεύτηκε το 1818 τη Βικτωρία των Βέττιν, κόρη του Φραγκίσκου της Σαξονίας-Κοβούργου-Ζάαλφελντ, και είχε τέκνο:
 Βικτωρία 1819-1901, Βασίλισσα τού Ηνωμένου Βασιλείου & Αυτοκράτειρα της Ινδίας. Παντρεύτηκε τον εξάδελφό της Αλβέρτο της Σαξονίας-Κοβούργου-Γόθας. Απέκτησαν εννέα παιδιά.

Από την ερωμένη του Ανν Μορέ είχε τέκνο:
 (νόθος) Έντουαρντ Σένκερ Σέενερ 1789-1853, άτεκνος, έζησε στη Γενεύη.

Παραπομπές

Κατηγορία:Βρετανοί Πρίγκιπες
Κατηγορία:Οίκος του Αννόβερου
Κατηγορία:Στρατάρχες της Μεγάλης Βρετανίας
Κατηγορία:Κυβερνήτες του Γιβραλτάρ
Κατηγορία:Τάγμα της Περικνημίδας
Κατηγορία:Βασίλισσα Βικτωρία
Κατηγορία:Βρετανοί γερμανικής καταγωγής